सामग्री: किरीट सोमय्या

शिवसेना आणि किरीट सोमय्या यांच्यातले वाद जुने आहेत. मुंबई महापालिकेतली भ्रष्टाचाराची प्रकरणं असो, कंत्राटदारांकडून मातोश्रीला टक्केवारी दिली जाते, असा थेट आरोप करणं असो, कचरा घोटाळा, एसआरए घोटाळा किंवा भूखंड घोटाळा, त्यांनी अनेक आरोप केले आहेत.  

Twitter पोस्ट समाप्त, 1

याच वादामुळे दोनवेळा खासदारकी मिळूनही आणि मतदारसंघात बरीच विकासकामं करूनही 2019 च्या लोकसभा निवडणुकीत त्यांना तिकीट नाकारण्यात आलं होतं. 

'किरीट सोमय्या खरंतर अत्यंत हुशार आणि कष्टाळू नेते आहेत. पण त्यांना इतर पक्ष आणि खुद्द भाजपही फार गांभीर्याने घेत नाही', असा आरोप त्यांचे विरोधक करतात.

'किरीट सोमय्या प्रकाशझोतात राहण्यासाठी काम करतात, ते बोलका पोपट आहेत, सेटलमेंट करतात', असे अनेक आरोप त्यांच्यावर विरोधकांकडून झाले आहेत. मात्र, त्यांनी कधीच या आरोपांना गांभीर्याने उत्तर देण्याचा मात्र प्रयत्न केला नाही. सोमय्यांची ओळख ही मतदारसंघातल्या लोकांना हरप्रकारे मदत करणारा आणि वेगवेगळ्या राजकीय पक्षातल्या नेत्यांचे आर्थिक घोटाळे बाहेर काढणारा पण ते तडीस न नेणारा नेता, अशी झाल्याचे विश्लेषक म्हणतात.

राजकीय प्रवास

आर्थिक घोटाळ्यांची खडानखडा माहिती काढणारे किरीट सोमय्या चार्टर्ड अकाउंटंट आहेत. चार्टर्ड अकाउंटटच्या परीक्षेत गुणवत्ता यादीत त्यांनी स्थान मिळवलं होतं. पुढे 2005 साली त्यांनी मुंबई विद्यापीठातून फायनान्समध्ये डॉक्टरेटही मिळवली. विशेष म्हणजे डॉक्टरेटसाठी सर्वात मोठे प्रबंध (थिसीस) सादर करणाऱ्यांपैकी ते एक आहेत. त्यांनी दोन खंडांमध्ये तब्बल 1202 पानांचा प्रबंध सादर केला होता.

1954 साली मुंबईतल्या मुलुंडमध्ये एका मध्यमवर्गीय कुटुंबात त्यांचा जन्म झाला. 1975 च्या जयप्रकाश नारायण यांच्या आंदोलनातून त्यांनी राजकारणात पाऊल ठेवलं.

विद्यार्थी चळवळीनंतर त्यांनी भाजपत प्रवेश केला. मात्र, त्यांना प्रसिद्धी मिळाली ती मुंबईत गरबा कार्यक्रमांच्या आयोजनांमुळे. त्यांनी मुलुंड, घाटकोपर या गुजरातीबहुल भागांमध्ये गरब्यांचे कार्यक्रम आयोजित केले. 

पत्रकार संदीप प्रधान बीबीसीशी बोलताना म्हणाले, "किरीट सोमय्यांनी आयोजित केलेले गरबा कार्यक्रम खूप गाजायचे. भाजपचे ज्येष्ठ नेते लालकृष्ण अडवाणी यांच्या रथयात्रेनंतर सोमय्यांनी एका गरबा कार्यक्रमात अडवाणींनाही आणलं होतं आणि त्यांनी नृत्यही केलं होतं. तिथून ते पुढे आले. मग मुंबईतले छोटे-छोटे मुद्दे...\nमागील सामग्री खालीलप्रमाणे सारांशित केली जाऊ शकते:
मुख्यमंत्री उद्धव ठाकरेंच्या पत्नी रश्मी ठाकरे आणि अन्वय नाईक यांच्यातल्या जमिनींच्या व्यवहारांवरून भाजप नेते किरीट सोमय्या आणि शिवसेना पुन्हा आमने-सामने उभे ठाकले आहेत.